**Tiek izsludināts uzņēmējdarbības projektu konkurss remigrantiem biznesa idejas īstenošanai Latgalē!**

**Latgales plānošanas reģions izsludina uzņēmējdarbības projektu konkursu remigrantiem saimnieciskās darbības uzsākšanai, īstenošanai un attīstībai Latgalē.**

Pieteikties grantam var persona, kas bija izdeklarējusies no valsts vismaz trīs gadus un ir atgriezusies Latvijā ne vairāk kā pirms gada. Par dzīves vietas maiņu ir uzskatāms deklarēšanās brīdis.

Kopējais atbalsta pasākuma finansējums Latgales plānošanas reģionā sastāda 36 000 EUR. Viena projekta maksimālais līdzfinansējums ir 9 000 EUR.

Projektu iesniegumu iesniegšanas termiņš ir no 2018. gada 24.augusta līdz 2018. gada 25. septembra plkst. 17:00 (ieskaitot).

Pieteikumus var iesniegt:

* klātienē Latgales plānošanas reģiona Daugavpils birojā Saules ielā 15, Daugavpilī, darba dienās no plkst. 9:00 līdz plkst. 17:00;
* nosūtot pa pastu (ierakstītā vēstulē) uz adresi Saules iela 15, Daugavpils, LV-5401 (nodrošinot pieteikuma saņemšanu līdz norādītajam projektu iesniegšanas beigu termiņam);
* nosūtot uz elektroniskā pasta adresi pasts@lpr.gov.lv (noformētu elektroniskā dokumenta veidā).

Ar konkursa nolikumu, pieteikuma veidlapu un vērtēšanas kritērijiem var iepazīties **šeit!**

Pieteikuma veidlapu var lejuplādēt **šeit!**

Jautājumus par projekta iesniegšanu var sūtīt uz e-pastu pasts@lpr.gov.lv vai zvanot pa tālruni 65423801.

“Atgriešanās grantu” konkurss tiek rīkots Vides aizsardzības un reģionālās attīstības ministrijas (VARAM) pilotprojekta “Reģionālais koordinators reemigrācijas veicināšanai” ietvaros.

Kopējais pilotprojekta finansējums uzņēmējdarbības atbalstam ir 180 000 EUR, katrā plānošanas reģionā tiks atbalstīti vismaz 4 projekti.

Ar MK noteikumiem Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” var iepazīties, sekojot linkam: <https://likumi.lv/ta/id/300955-remigracijas-atbalsta-pasakuma-istenosanas-novertesanas-un-finansesanas-kartiba>